Dmitro Xristich. Dmitro Anatolyevich Xristich (; 23-iyun, 1969-yil, Kyiv) — sovet va ukrainalik xokkeychi. NHL tarixidagi eng sermahsul ukrainalik xokkeychi (muntazam chempionatlarda 596 ochko). Tarjimai holi. Dastlab Yuriy Pavlov murabbiyligi ostida shugʻullangan, keyin Anatoliy Alekseevich Nikolayev boshchiligidagi katta guruh mashgʻulotlariga qoʻshilgan. „Sokol“ (Kiyev) jamoasida (1985-1990) oʻynagan. SSSR chempionatlarida 178 ta oʻyin oʻtkazib, 53 ta gol urgan va 45 ta golli uzatmani amalga oshirgan. 1990-yilda SSKA tarkibida NHL klublariga qarshi bahs olib borgan. 1988-yilda NHL ishtirokchisi boʻlgan „Washington Capitals“ jamoasi safiga qoʻshilgan. NHLning Washington Capitals (1990-95, 2001-02), Los-Anjeles Kings (1995-97), Boston Bruins (1997-99) va Toronto Maple Leafs (1999-2000) klublarida oʻynagan. NHL yulduzlari () oʻyinlari ishtirokchisi (1997 va 1999-yillarda). NHL muntazam chempionatlarida 811 oʻyin oʻtkazgan va 596 (259 gol + 337 assist) ball toʻplagan. NHL pley-off bosqichida 75 ta oʻyin oʻtkazib, 40 (15+25) ball toʻplagan. 2002—2004-yillarda „Metallurg“ (Magnitogorsk) klubi sharafini himoya qilgan. Rossiya chempionatlarida 69 ta oʻyin oʻtkazib, 13 ta gol urgan va 19 ta golli uzatmani amalga oshirgan. 2001, 2002 va 2003-yillarda Ukraina terma jamoasi safida jahon chempionati va 2002-yilgi olimpiada oʻyinlarida ishtirok etgan. 20 uchrashuvda 3 ta gol urgan va 6 ta golli uzatmani amalga oshirgan. Jahon chempioni (1990-yilda, SSSR tarkibida), Yaxshi niyat o‘yinlari gʻolibi (1990). Butun faoliyati davomida toʻplangan jarohatlar sababli 2004-yilda sportchilik faoliyatini yakunlagan.